**O2 Moon Run 2017 Košice Cross Night**

**10.5.2017 o 21:00 hod.**

Na výber sú dve dĺžky behu 10 km a 6,5 km. Trať pre obe dĺžky začína pri kolibe Zlatá Podkova nad sídliskom KVP v Košiciach. 10 km sa pobeží sa smerom na Girbeš, doprava lesnými cestičkami smer Bankov, cez starú baňu a dolu po asfaltovej ceste do Botanickej záhrady, kde je cieľ behu. 6,5 km sa beží po štarte hneď vpravo, po lúkach a potom vľavo do kopca, kde sa trate spájajú. Trate budú značené reflexnými prvkami a na trati budú prítomní organizátori. Pre každého bežca, ktorý dobehne do cieľa je pripravená pamätná medaila.

[MAPA TRATE BEHOV](https://www.google.com/maps/d/viewer?mid=1lITMCpclcSwUZ-6F9gppCjc1YR0&ll).

On-line registrácia prebieha na portáli Beh si ty do 7.5.2017.

**UPOZORNENIE: v štartovej listine sa zobrazujú len pretekári, ktorí majú zaplatené štartovné.**

**VÝŠKA ŠTARTOVNÉHO je v závislosti od počtu evidovaných platieb.**

Prvých 200 platieb **6 Eur**.

Ďalších 200 platieb **9 Eur**.

Ostatné platby **12 Eur**.

Pri on-line platbe je možnosť si uplatniť zľavu 2 Eur pre klientov O2 a ZP Dôvera.

**AKTUÁLNE ŠTARTOVNÉ: 6 EUR**

Pre výšku štartovného nie je určujúci dátum registrácie ale dátum platby! Všetky platby realizované do zverejnenia zmeny výšky štartovného na webe budú akceptované. Štartovné je možné zaplatiť on-line priamo cez stránku Beh si ty alebo bankovým prevodom, prípadne na mieste v hotovosti. Štartovné zaplatené prevodom akceptujeme len do konca on-line registrácie 7.5.2017.

ÚDAJE K PLATBE PREVODOM:

**IBAN: SK58 1100 0000 0026 2832 0287**  
SWIFT: TATRSKBX

**Variabilný symbol: pridelený portálom Beh si ty (viď Môj profil)  
Špecifický symbol: 10052017  
Do poznámky uveďte svoje meno.**

Prezentácia - prevzatie štartového čísla na obe trate v deň behu je od 19:00 do 20:30 hod v mieste štartu - pri [kolibe Zlatá Podkova](http://zlatapodkova.sk/).

Štart behu na 10 km je o 21:00 hod

Štart behu na 6,5 km je o 21:05 hod

PREZENTÁCIA NA OBE TRATE JE MOŽNÁ 8. a 9.5.2017 v predajni Rozlomity Šport – Mammut , ktorá sa nachádza v areáli umelej stene Rozlomity v Galla centre na Študentskej ulici v čase od 15.00 do 19.00.

Každý bežec, ktorý sa odprezentuje na tomto mieste získa malý darček :-)

**Kategórie**(ročníky 2002 a menej - bez rozdielu veku)

10 km MUŽI  
10 km ŽENY  
6,5 km MUŽI  
6,5 km ŽENY

Vyhlásenie víťazov o cca 22:30 hod. Ocenení budú 3 víťazi v každej kategórii medailou a vecnými cenami.

**Občerstvenie**

Voda na 3,5. a 8. km trate behu na 10 km resp. na 4,5. km trate behu na 6,5 km.  
V cieli – ovocie, müssli tyčinky Marva, voda, Birell radler, v prípade chladného počasia čaj.

**Doprava a šatňa**

Doprava na štart je individuálna – možnosť využitia MHD, konečná liniek 71, 34 , 54 a 19  + parkovanie osobných áut na parkovisku pred predajňou LIDL na ulici Jána Pavla II.

V mieste štartu bude k dispozícií šatňa. Veci si bude možné uložiť do batožinových balíčkov, ktoré prevezieme zo štartu do cieľa.

**Západ slnka je o 20:15 hod, povinná výbava je čelová lampa tzv. čelovka!**

**Odporúčame každému bežcovi mať na sebe reflexné prvky.**

**Podmienky účasti**

Preteká sa podľa pravidiel atletiky Slovenského atletického zväzu a týchto propozícií. Pretekári štartujú na vlastnú zodpovednosť, odporúčame absolvovať lekársku prehliadku. Organizátor nepreberá zodpovednosť za škody na majetku alebo na zdraví súvisiace s cestou, pobytom a s účasťou pretekárov na podujatí.

**PODMIENKY ON-LINE REGISTRÁCIE**

Samostatne sa registrovať na podujatie môžu len osoby od veku 16 rokov. Mladšie osoby môže registrovať na podujatie len ich zákonný zástupca. Podmienkou on-line registrácie na podujatie je súhlas so spracovaním osobných údajov v súlade so zákonom č. 122/2013 Z.z. o ochrane osobných údajov a jeho platnom znení:

-          súhlas s podmienkami portálu Behsity.sk

-          súhlas so [spracovaním osobných údajov](http://behsity.sk/clanky/detail/co-sa-deje-s-informaciami-od-vas)

-          súhlasím s [rozšírenými podmienkami registrácie na podujatie](http://behsity.heyshop.eu/clanky/detail/rozsirene-podmienky).

**Organizátor podujatia**

OZ Beh si ty., IČO: 50 704 427, Fadruszova 11, Bratislava 841 05

**Spoluorganizátori**

[Steel Monkey](http://www.steelmonkey.sk/), [Quinta Essentia s.r.o.](http://www.zazitok.sk/)

**Sprostredkovatelia spracovania osobných údajov**

Časomiera a výsledkový servis: END, spol. s r.o., IČO: 34 120 521, Moravecká 22, Topoľčianky 951 93.

On-line platby: 24-pay s.r.o., IČO: 44 002 602, Kálov 356, Žilina 010 01.

Organizátor si vyhradzuje právo úpravy časového rozpisu a štartu kategórií resp. zmenu propozícií podľa počtu prihlásených pretekárov.

**Kontakt**

[info@behsity.sk](mailto:info@behsity.sk)

[Facebook event O2 Moon Run 2017 Košice](https://www.facebook.com/events/1476479105718313/)